IMISLab/GreekWikipedia huggingface dataset:
Μάρκος Λίβιος Δρούσος Λίβο

Ο Μάρκος Λίβιος Δρούσος Λίβο, λατιν.: Marcus Livius Drusus Libo, ήταν Ρωμαίος ύπατος της πρώιμης Ρωμαϊκής Αυτοκρατορίας. Ήταν γιος τού Λεύκιου Σκριβόνιου Λίβο από άγνωστη σύζυγο και υιοθετημένος αδελφός της Ρωμαίας αυτοκράτειρας Λιβίας. Η φυσική εκ πατρός θεία του ήταν η Σκριβωνία, η δεύτερη σύζυγος τού Αυγούστου, με συνέπεια να είναι εξάδελφος της Ιουλίας της Πρεσβύτερης από τη μητέρα.

 Πιστεύεται ότι υιοθετήθηκε από τον Mάρκο Λίβιο Δρούσο Κλαυδιανό, πατέρα της Λιβίας Δρουσίλας, η οποία ήταν η τρίτη σύζυγος τού Aυγούστου. Ωστόσο, ως αποτέλεσμα τού «L. f. (Leucius filius)» στο όνομά του, όπως πιστοποιείται στο βιβλίο 54 της Ρωμαϊκής Ιστορίας του Δίωνα Κάσσιου, πιστεύεται ότι η υιοθεσία του ήταν μόνο κατά τη διαθήκη (όπου ο υιοθετημένος επιτρέπεται να χρησιμοποιεί, και επομένως να φέρει το όνομα τού υιοθετούντος). Η σταδιοδρομία τού Μάρκου Λίβιου Δρούσου Λίβο είναι σε μεγάλο βαθμό άγνωστη, εκτός από το ότι ήταν απλός ύπατος το 15 π.Χ. με τον Λεύκιο Καλπούρνιο Πίσο. Ο Λίβιος Δρούσος υπηρέτησε ως αγορανόμος (aediles) το 28 π.Χ., λίγο πριν ολοκληρωθεί το Πάνθεον στη Ρώμη. Ο ιστορικός Πλίνιος ο Πρεσβύτερος τον αναφέρει μεταξύ εκείνων στη Ρώμη, που οργάνωσαν τους αγώνες τού αιώνα κατά τη διάρκεια της βασιλείας τού Αυγούστου. Υπάρχει επίσης πιθανότητα να ήταν μέλος των αδελφών Άρβαλ (ιερέων των αγρών). Δεν υπάρχει σύζυγος για τον Mάρκο Λίβιο Δρούσο Λίβο, αλλά υπήρξαν εικασίες, ότι ήταν νυμφευμένος με μία Πομπηία. Ο Κρίστιαν Σετιπάνι εικάζει ότι μπορεί να ήταν μία Κορνηλία. Η Λιβία Μεδουλίνα Καμίλα, την οποία ο Κλαύδιος επρόκειτο να νυμφευτεί στα 8, αλλά απεβίωσε την ημέρα τού γάμου τους, υποτίθεται ότι είναι η εγγονή του, με βάση το όνομά της. Το όνομά της οδήγησε σε εικασίες: ότι ήταν κόρη τού Mάρκου Φούριου Κάμιλου και μίας γυναίκας, που ονομαζόταν «Λιβία», που θεωρήθηκε ότι ήταν κόρη τού Mάρκου Λίβιου Δρούσου Λίβο. Αυτή η εικαζόμενη γυναίκα έχει το υποκοριστικό Λιβία Σκριβωνιανή από τους ιστορικούς. Οι άνδρες Mάρκος Σκριβόνιος Λίβο Δρούσος και Λεύκιος Σκριβόνιος Λίβο μπορεί επίσης να ήταν γιοι ή εγγονοί του, ή πιθανώς υιοθετημένοι ως γιοί ανιψιοί του. Cassius Dio, Ρωμαϊκή Ιστορία [1] Gardner, JF; Family and familia in Roman Law and Life (Oxford University Press, 1998)(ISBN 0-19-815217-5) ,(ISBN 978-0-19-815217-0) Syme, Ronald; Augustan Aristocracy (Oxford University Press, 1989).(ISBN 0-19-814731-7)ISBN 0-19-814731-7 ,(ISBN 978-0-19-814731-2) Σουετώνιος, Η ζωή του Κλαύδιου [2] [3] Weinrib, EJ; 'The Family Connections of M. Livius Drusus Libo', Harvard Studies in Classical Philology, 72 (1968), σελ. 247–278.
Trapeze (άλμπουμ 1970)

Το Trapeze είναι ο πρώτος δίσκος του ομώνυμου, βρετανικού ροκ συγκροτήματος, ο οποίος κυκλοφόρησε το 1970από την εταιρεία "Threshold", ενώ επανεκδόθηκε το 1975 από την Warner Bros σε μορφή βινυλίου, τον Μάρτιο του 1994 από την "Polydor" σε μορφή CD και στις 18 Δεκεμβρίου 2006 από την "Universal", μαζί με όλα τα άλμπουμ του συγκροτήματος.Αυτός, ήταν ο μόνος δίσκος των Trapeze, στον οποίο συμμετείχαν ο τραγουδιστής Τζον Τζόουνς και ο κιμπορντίστας Τέρι Ράουλι, οι οποίοι αποχώρησαν μετά την κυκλοφορία του άλμπουμ, για να επανενταχθούν στο παλιό τους συγκρότημα, τους Montanas. Η παραγωγή του δίσκου έγινε από τον μπασίστα των Moody Blues, Τζον Λοτζ.

 Ιt's Only A Dream (Galley) - 0:44 The Giant's Dead Hoorah! (Hughes) - 3:33 Over (Jones, Galley) - 3:38 Nancy Gray (Hughes) - 2:48 Fairytale - Verily Verily - Fairytale (Jones, Galley) - 7:41 It's My Life (Jones, Galley) - 2:51 Am I (Hughes) - 3:08 Suicide (Jones, Galley) - 4:52 Wings (Hughes, Rowley) - 3:30 Another Day (Galley, Hughes, Jones) - 2:37 Send Me No More Letters (Rowley) - 4:35 It's Only A Dream (reprise) (Galley) - 0:40 Το Trapeze ηχογραφήθηκε από τους εξής μουσικούς: Γκλεν Χιούζ - φωνητικά, μπάσο, πιάνο Μελ Γκάλεϊ - κιθάρα, μπάσο Τζον Τζόουνς - φωνητικά, τρομπέτα Τέρι Ράουλι - πλήκτρα, πιάνο, κιθάρα, φλάουτο Ντέιβ Χόλαντ - τύμπανα Sputnik Music
Απόστολος Νάνος

Ο Απόστολος Νάνος (Βόλος, 1960) είναι Έλληνας πολιτικός και συνδικαλιστής. Διετέλεσε βουλευτής Μαγνησίας με το ΚΚΕ από το 2009 μέχρι το 2015. Παράλληλα, δραστηριοποιείται επί σειρά ετών στην τοπική αυτοδιοίκηση.

 Γεννήθηκε το 1960 στον Βόλο και κατέχει πτυχίο ηλεκτρολόγου μηχανικού. Εργάστηκε αρχικά στη Χαλυβουργία Θεσσαλίας και αργότερα προσελήφθη στη ΔΕΗ. Έχει διατελέσει επί σειρά ετών μέλος συνδικαλιστικών οργανώσεων, μεταξύ των οποίων και της ΕΤΕ ΔΕΗ (Ένωση Τεχνικών ΔΕΗ) της οποίας υπήρξε πρόεδρος από το 1998 μέχρι το 2004. Ο Νάνος εξελέγη νομαρχιακός σύμβουλος Μαγνησίας στις εκλογές του 1994, ενώ το 1998, το 2002 και το 2006 ήταν υποψήφιος νομάρχης του συνδυασμού της Νομαρχιακής Αγωνιστικής Συνεργασίας που υποστηριζόταν από το ΚΚΕ, αποσπώντας ποσοστά κοντά στο 9%, το 12,8% και το 9,4% αντίστοιχα. Το 2007 ήταν υποψήφιος βουλευτής Μαγνησίας με το ΚΚΕ, χωρίς να καταφέρει να εκλεγεί, ωστόσο εξελέγη στις επόμενες εθνικές εκλογές του 2009. Το 2010 ήταν υποψήφιος δήμαρχος Βόλου με τη Λαϊκή Συσπείρωση, καταλαμβάνοντας την τρίτη θέση μεταξύ τεσσάρων υποψηφίων με ποσοστό 15,2%. Επανεξελέγη βουλευτής σε αμφότερες τις εκλογικές αναμετρήσεις του 2012, ενώ το 2014 ήταν εκ νέου υποψήφιος δήμαρχος Βόλου αποσπώντας περίπου το 8,4% των ψήφων, ερχόμενος στην τελευταία θέση ανάμεσα σε πέντε υποψηφίους. Στις περιφερειακές εκλογές του 2019 εξελέγη σύμβουλος Μαγνησίας με τη Λαϊκή Συσπείρωση Θεσσαλίας υπό τον Τάσο Τσιαπλέ. Τον Νοέμβριο του 2015, κατά τη διάρκεια συνεδρίασης του δημοτικού συμβουλίου, συνεπλάκη με τον ανεξάρτητο δημοτικό σύμβουλο Γιάννη Γρηγορίου με αποτέλεσμα την προσωρινή διακοπή της συνεδρίασης. Ακολούθως, ο Νάνος προέβη σε δημόσια απολογία, υποστηρίζοντας πως παρά την πρόκληση που υπέστη όφειλε να συγκρατηθεί.
Παύλος Αιμίλιος Ρέγιλλος

Ο Παύλος Αιμίλιος Ρέγιλλος ή Ρέγουλος , λατιν.: Paulus Aemilius Regillus ή Regulus (γενν. π. 15/14 π.Χ.) ήταν Ρωμαίος γερουσιαστής και ανιψιός του αυτοκράτορα Αυγούστου .

 Ήταν γιος τού υπάτου (consul) και τιμητή (censor) Παύλου Αιμίλιου Λέπιδου και της Κλαυδίας Μαρκέλλας της Νεότερης, που ήταν κόρη της Οκταβίας της Νεότερης και επομένως ανιψιά τού Ρωμαίου Αυτοκράτορα Αυγούστου. Από τον προηγούμενο γάμο τού πατέρα του, ο Ρέγιλλος είχε δύο ετεροθαλείς αδελφούς και μία ετεροθαλή αδερφή. Γεννήθηκε περί το 15 π.Χ./14 π.Χ. Ο πατέρας του απεβίωσε λίγο μετά τη γέννησή του, και η μητέρα του στη συνέχεια παντρεύτηκε ξανά. Ο Ρέγιλλος γεννήθηκε και μεγάλωσε στη Ρώμη. Μέσω τού ετεροθαλούς αδελφού του Μάρκου Βελέριου Μεσσάλα Βαρβάτου, ήταν ο θείος της Ρωμαίας αυτοκράτειρας Βαλερίας Μεσσαλίνας. Η πολιτική σταδιοδρομία τού Ρεγίλλου ήταν σύγχρονη με την εξουσία των Ρωμαίων Αυτοκρατόρων Αυγούστου και Τιβέριου, κατά την οποία υπηρέτησε ως ταμίας (quaestor). Κατά τη διάρκεια της βασιλείας τού Τιβέριου (14 έως 37), ο Ρέγιλλος ήταν ένας από τους κόμητες τού Αυτοκράτορα, αυτοκρατορικός απεσταλμένος (legatus) και ανθύπατος (proconsul) μίας ρωμαϊκής επαρχίας. Σύμφωνα με επιγραφικά στοιχεία, ο Ρέγγιλλος ήταν προστάτης τού Σαγούντου.
Τσεντουρίπε

Η Τσεντουρίπε (Σιτσιλιάνικα : Centorbi) είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Η Τσεντουρίπε βρίσκεται σε έναν λόφο που απέχει περίπου 61 χιλιόμετρα από την πρωτεύουσα Έννα. Η οικονομία της πόλης είναι βασικά αγροτική, υπάρχουν πολλά σπήλαια με ορυχεία αλάτων και πηγές. Την δεκαετία του 1820 βρέθηκε ένας πεπλατυσμένος ασκός του 5ου αιώνα π.Χ. με την μεγαλύτερη Σικελική επιγραφή που υπάρχει.

 Ο Θουκυδίδης καταγράφει την αρχαία πόλη με το όνομα "Κεντόριπα", κατοικούσαν Σικελοί που εξελληνίστηκαν τον 5ο αιώνα π.Χ., έγιναν σύμμαχοι των Αθηναίων όταν έκαναν την Εκστρατεία στη Σικελία. Διατήρησε την ανεξαρτησία της μέχρι την εποχή που ξέσπασε ο Α΄ Καρχηδονιακός Πόλεμος όπου υποτάχθηκε στην Ρωμαϊκή Δημοκρατία. Παραχωρήθηκαν στην Κεντόριπα Λατινικά δικαιώματα και φοροαπαλλαγές πριν από τις υπόλοιπες πόλεις της Σικελίας. Τον 3ο και τον 2ο αιώνα π.Χ. η Κεντόριπα έγινε πασίγνωστη για την πολύχρωμη διακόσμηση των αγγείων. Ο Μάρκος Τύλλιος Κικέρων περιγράφει την Κεντόριπα σαν από τις μεγαλύτερες και πλουσιότερες Σικελικές πόλεις της εποχής του με πληθυσμό που έφτανε τους 10.000 κατοίκους. Όταν ο Σέξτος Πομπήιος και ο Οκταβιανός Αύγουστος βρέθηκαν σε εμφύλιο πέρασε περίοδο κρίσης, υποστήριξε τον Αύγουστο που όταν νίκησε έδωσε στους κατοίκους τον τίτλο του Ρωμαίου πολίτη. Στην Ρωμαϊκή αυτοκρατορία πέρασε μεγάλη περίοδο ακμής με τεράστια μνημεία, γλυπτά και αμέτρητες επιγραφές, δέχτηκε έναν Σύμβουλο που ήταν πιθανότατα γιος ή μέλος της συνοδείας του αυτοκράτορα Αδριανού. Τα μνημεία παραμελήθηκαν σταδιακά και λεηλατήθηκαν από συλλέκτες, τα τελευταία χρόνια της αυτοκρατορίας η πόλη έπεσε σε παρακμή. Ο αυτοκράτορας Φρειδερίκος Β΄ Χοενστάουφεν κατέστρεψε την πόλη για να την τιμωρήσει για μια επανάσταση (1233), οι κάτοικοι μεταφέρθηκαν στην Αγκούστα. Ο Κάρολος ο Ανδεγαυός την ισοπέδωσε από τα θεμέλια, ο Φραντσέσκο Μονκάντα την έκτισε ξανά (1548). Η νέα πόλη έμεινε γνωστή μέχρι το 1863 ως "Τσεντορμπί". Στον Β΄ Παγκόσμιο Πόλεμο την εποχή που η Σικελία προσπαθούσε να ελευθερωθεί (1943) κατελήφθη προσωρινά από το την 38η Ταξιαρχία Πεζικού των αμυνόμενων Γερμανών και υπέστη καταστροφές. Richard Talbert, Barrington Atlas of the Greek and Roman World de Ligt, Luuk (2007). "The inscription from Centuripe: language, meaning and historical background". Έννα, Σικελία
Windows Essentials

Το Windows Essentials (προηγουμένως γνωστό ως Windows Live Essentials και ενσωματωμένο στην εφαρμογή Windows Live Dashboard, Πρόγραμμα εγκατάστασης του Windows Live, Windows Live Essentials) είναι μια υπηρεσία της Microsoft που προσφέρει ηλεκτρονικό ταχυδρομείο, άμεσα μηνύματα, διαμοιρασμό φωτογραφιών, δημοσίευση σε ιστολόγια, ασφάλεια και άλλες υπηρεσίες του Windows Live σε ένα σημείο. Οι χρήστες, μέσω αυτής της εφαρμογής, μπορούν να επιλέξουν να εγκαταστήσουν τις ακόλουθες υπηρεσίες του Windows Live: Βοηθός εισόδου του Windows Live Windows Live Messenger Windows Live Mail Συλλογή φωτογραφιών του Windows Live Windows Live Writer Windows Live Toolbar (μη διαθέσιμο στα ελληνικά) Windows Live OneCare Family Safety (μη διαθέσιμο στα ελληνικά)Το Πρόγραμμα εγκατάστασης του Windows Live και οι υπηρεσίες που εγκαθίστανται μέσω αυτού (εκτός απ’ το Windows Live OneCare Family Safety) υποστηρίζουν εκδόσεις 64-bit των Windows Vista.

 Στις 25 Αυγούστου του 2006, η Microsoft ξεκίνησε να αναζητά χρήστες για να συμμετάσχουν στη δοκιμή των υπηρεσιών του Windows Live μέσω του Windows Live Essentials, το οποίο ήταν παρόμοιο με το Google Pack της Google. Η υπηρεσία ενσωματώθηκε στο Windows Live Dashboard, μέσω του οποίο ο χρήστης μπορούσε να δει ποιες υπηρεσίες του Windows Live ήταν εγκατεστημένες στον υπολογιστή του και ποιες ήταν διαθέσιμες για εγκατάσταση. Το Windows Live Dashboard απαιτούσε την είσοδο των χρηστών με το Windows Live ID τους για να ελέγξουν ποιες υπηρεσίες είχαν λάβει. Τότε, υπηρεσίες που βασίζονταν στο διαδίκτυο, όπως το Windows Live Hotmail (και στη συνέχεια Windows Live Mail) ήταν μέρος της λίστας των προγραμμάτων αυτών. Όμως, λίγο μετά τη δοκιμαστική του κυκλοφορία, το Windows Live Essentials δεν ήταν πια διαθέσιμο και η ιστοσελίδα του τώρα ανακατευθύνει τον χρήστη στα Windows Live Betas (προηγουμένως γνωστά ως Windows Live Ideas). Το Windows Live Dashboard αντικαταστάθηκε στις 30 Μαΐου του 2007 από το Πρόγραμμα εγκατάστασης του Windows Live και οι υπηρεσίες που προσέφερε έγιναν μέρος αυτού. Windows Live Συλλογή φωτογραφιών του Windows Live Windows Essentials
Ιερός Ναός Μεγάλης Παναγίας και Αγίου Δημητρίου Θήβας

Ο Ιερός Ναός της Μεγάλης Παναγίας και του Αγίου Δημητρίου είναι ένας ναός ο οποίος ανηκεί στην Ιερά Μητρόπολη Θηβών και Λεβαδείας και βρίσκεται στην πόλη της Θήβας, στο Νομό Βοιωτίας, στην Ελλάδα.

 Ο ναός του Αγίου Δημητρίου που ονομάζεται και Μεγάλη Παναγία χτίστηκε το 1867 και σ'αυτόν μεταφέρθηκε η θαυματουργή εικόνα της Μεγάλης Παναγίας απο την παλιά εκκλησία της Μεγάλης Παναγίας η οποία καταργήθηκε. Ο ναός θεωρείτε ο μεγαλύτερος και μεγαλοπρεπέστατος απ' όλους τους άλλους ναούς της πόλης. Έχει κατασκευαστεί εξ ολοκλήρου από αρχαίους λίθους και ενεπύγραφες πλάκες και είναι έργο του αρχιτέκτονα Ιωάννη Φιλοππότη. Ο ρυθμός της είναι σταυροειδής με τρούλο. Ο ναός πήρε το όνομα Μεγάλη Παναγία, γιατί εκεί βρίσκεται η μεγάλη εικόνα της Παναγίας που αποδίδεται στον Ευαγγελιστή Λουκά και είναι αρχαιότατη. Αυτό το αντιλαμβάνεται κανείς από το γεγονός ότι η Παναγία κρατάει τον Ιησού στη δεξιά της αγκαλιά, ενώ οι νεότερες τον κρατούν στην αριστερή. Στο ναό αυτό σώζονται εικόνες της Κοιμήσεως της Θεοτόκου που χρονολογείται από το 1622, του Ιησού Χριστού, του Ιωάννη του Προδρόμου και η Σύναξις των αγίων Ασωμάτων με χρονολογία 1784, όπως επίσης και η επιγραφή Αθανάσιος αρχιερεύς Θηβών ΑΨΠΔ. Ο ναός γιορτάζει δύο φορές, η πρώτη γιορτή είναι στις 15 Αυγούστου όπου γιορτάζεται η Κοίμηση της Θεοτόκου και την παραμονή γίνεται περιφορά της εικόνας και η δεύτερη στις 26 Οκτωβρίου όπου γιορτάζεται ο Άγιος Δημήτριος. Γιάννης Μ.Αλεξανδρόπουλος Η Θήβα Μέσα Απο Τους Δρόμους Της-Ιστορικές Αναδρομές Και Μνήμες, Θήβα 1998,σελ. 146 Γεωργίου Δ.Τσεβά Ιστορία της Θήβας και της Βοιωτίας από τα αρχαιότατα χρόνια μέχρι σήμερα, σελ. 612-613
Γερμανική Ψηφιακή Βιβλιοθήκη

Η Γερμανική Ψηφιακή Βιβλιοθήκη (Deutsche Digitale Bibliothek ή DDB) είναι μία ψηφιακή βιβλιοθήκη στη γερμανική γλώσσα, η οποία δικτυώνει 30.000 πολιτιστικά και ερευνητικά ινστιτούτα και αποσκοπεί να τα καταστήσει ελέυθερα προσβάσιμα στο κοινό με τη χρήση μίας κοινής πλατφόρμας. Μία βήτα έκδιοση της διαδικτιακής πύλης, στην οποία, με βάση την ίδια την πλατφόρμα, περιλαμβάνονταν 5,6 εκατομμύρια αντικείμενα κυκλοφόρησε στις 28 Νοεμβρίου 2012. Η πρώτη πλήρης έκδοση κυκλοφόρησε στις 31 Μαρτίου 2014. Ο σκοπός του θέματος είναι η ενσωμάτωση της Γερμανικής Ψηφιακής Βιβλιοθήκης στη Europeana σε ευρωπαϊκό επίπεδο.

 Manfred Dworschak (8 Φεβρουαρίου 2010). «Babylonischer Bau». Der Spiegel (στα Γερμανικά). σελίδες 142–144. Αρχειοθετήθηκε από το πρωτότυπο στις 20 Αυγούστου 2014. Ανακτήθηκε στις 5 Οκτωβρίου 2010. Die Deutsche Digitale Bibliothek will Millionen Bücher, Filme, Bilder und Tonaufnahmen im Internet zugänglich machen. Über 30.000 Bibliotheken, Museen und Archive sollen ihr digitalisiertes Kulturgut beisteuern. Kann ein derart ehrgeiziger Plan überhaupt gelingen? Website der Deutschen Digitalen Bibliothek Deutsche Digitale Bibliothek bei Twitter und Facebook Dokumentation des API der Deutschen Digitalen Bibliothek Portal für Datenpartner der Deutschen Digitalen Bibliothek Informationen der Bundesregierung zur Deutschen Digitalen Bibliothek Mirko Smiljanic: Per Mausklick zum nationalen Kulturerbe. Die Deutsche Digitale Bibliothek geht ans Netz In: Deutschlandfunk (DLF). Hintergrund Politik. 27 November 2012. Retrieved 28 November 2012. Homepage des Archivportals-D, der spartenspezifische Zugang zu Archivdaten der Deutschen Digitalen Bibliothek.
Αργυροδίτης

Ο αργυροδίτης (argyrodite) είναι σπάνιο θειούχο ορυκτό του αργύρου (Ag) και του γερμανίου (Ge) και έχει χημικό τύπο Ag8GeS6. Ανακαλύφθηκε στο ορυχείο αργύρου Χίμμελσφουρστ του Φράιμπεργκ της Σαξωνίας (Γερμανία) και περιγράφηκε από τον Βάισμπαχ το 1886. Την ίδια χρονιά ανακαλύφθηκε στο ορυκτό και το χημικό στοιχείο γερμάνιο από τον Γερμανό χημικό Κλέμενς Βίνκλερ. Το ορυκτό δεν αποτελεί μετάλλευμα γερμανίου λόγω της σπανιότητάς του και εξαιτίας του γεγονότος ότι είναι επαρκείς οι ποσότητες Ge που εξάγονται από τα μεταλλεύματα ψευδαργύρου και τα κατάλοιπα της καύσης του άνθρακα. Το ορυκτό πήρε το όνομά του από την αρχαία ελληνική λέξη "ἀργυρώδης" που σημαίνει "πλούσιος σε ασήμι".

 Ο αργυροδίτης είναι γκριζόμαυρο, αδιαφανές, μη φθορίζον, μη μαγνητικό ορυκτό με πυκνότητα που μετρήθηκε πειραματικά 6,29 g/cm3 και υπολογίστηκε θεωρητικά σε 6,32 g/cm3. Κρυσταλλώνεται στο ορθορομβικό σύστημα με μορφολογία ψευδοοκταεδρική, δωδεκαεδρική, κυβική ή σε συνδυασμούς των προηγουμένων κρυστάλλων έως 18 cm. Μαζί με τον πουτζίτη, Cu4,7Ag3,3)GeS6, ανήκει στην "ομάδα ορυκτών του αργυροδίτη" που έχουν γενικό τύπο Αm+(12-n-y)/mBn+X6-yYy όπου Α = Ag+, Cu+, Cd2+ κ.ά., B = Ga3+, Si4+, Ge4+, Sn4+, P5+ κ.ά., X = S, Se, Te και Υ = Cl, Br, I. Με βάση τον χημικό του τύπο, ο αργυροδίτης θεωρητικά περιέχει 76,51 % άργυρο (Ag), 6,44 % γερμάνιο (Ge) και 17,05 % θείο (S). Η πραγματική του όμως σύσταση εξαρτάται από την περιοχή προέλευσης και τις προσμίξεις που περιέχονται. Έτσι, αργυροδίτης π.χ. από την περιοχή Chocaya της Βολιβίας περιέχει αντιμόνιο και ίχνη κασσιτέρου, ενώ από την περιοχή Aullagas επίσης της Βολιβίας περιέχει επιπλέον και σίδηρο.Το ορυκτό σχηματίζεται σε διάφορες γεωλογικές συνθήκες. Για παράδειγμα, αν προέρχεται από το Freiberg της Σαξωνίας έχει σχηματιστεί σε συνθήκες χαμηλών θερμοκρασιών από πολυμεταλλικές αποθέσεις σουλφιδίων, ενώ αν προέρχεται από τη Βολιβία, τότε σχηματίστηκε σε υψηλές θερμοκρασίες από αποθέσεις κασσιτέρου-αργύρου. Ο αργυροδίτης συνυπάρχει με άλλα ορυκτά όπως κανφιελντίτη, γαληνίτη, σφαλερίτη, κασσιτερίτη, σιδηρίτη κ.ά.. Παρουσίες του αναφέρονται σε πολλά μέρη του κόσμου όπως στη Σαξωνία της Γερμανίας, στην περιοχή Massiac της Γαλλίας, κοντά στη Vila Real της Βόρειας Πορτογαλίας, στην Ιρλανδία, σε πολλές περιοχές της Βολιβίας, της Βρετανικής Κολομβίας και του Καναδά αλλά και στις Η.Π.Α., στη Νότια Κορέα, στην Κίνα κ.ά.. Γερμάνιο Κατάλογος ορυκτών ATHENA MINERALOGY EUROmin Project École des Mines de Paris Google Images QUT Mineral Atlas RRUFF Project, Department of Geosciences, University of Arizona
Ρόδα, τσάντα και κοπάνα Νο 4

Το Ρόδα, τσάντα και κοπάνα Νο 4 είναι μια ταινία παραγωγής Ανδρομέδα Φιλμ έτους 1985 ή 1987 σε σενάριο Γιάννη Σκλάβου και σε σκηνοθεσία Βαγγέλη Φουρνιστάκη. Πρωταγωνιστούν: Τάσος Προύσαλης (Μπίλιας), Νίκος Ρίζος (Ηρακλής Ντερέκης), Κώστας Τερζάκης (Άρης Χάλιας), Έλενα Τσαβαλιά, Γιάννης Ματαράγκας, Πάνος Νικολαΐδης (κος Τιμόθεος), Ντόρα Χατζηγιάννη (καθηγήτρια), Σπύρος Μεριανός (κος Δαμιανός), Κατερίνα Πιετρή, Γιάννης Παπαδόπουλος, Έλενα Παπαδοπούλου, Πέπυ Σταυροπούλου, Τζώρτζια Θεοδώρου, Λιάνα Ρουσσέα, Δημητρης Φραγκιόγλου (Ξιφίας), Δήμητρα Σερεμέτη (μάνα Ξιφία) και ο Κώστας Παπαχρήστος (Φίλιππος, πατέρας Μπίλια).

 Ο Μπίλιας και οι φίλοι του μαραζώνουν πια που δεν είναι μαθητές. Όμως το ότι δεν ξέρουν αρχαία, τους επιστρέφει πίσω στα θρανία με νέες πλάκες σε καθηγητές, αλλά και μαθητές... Στο μαθητικό και καθηγητικό καστ έγιναν πολλές αλλαγές. Ο Στηβ Ντούζος αντικαταστάθηκε από τον Τάσο Προύσαλη, ο Γιώργος Ρήγας από τον Κώστα Τερζάκη κ.ά. Η διάρκεια της ταινίας είναι 81 λεπτά και 10 δευτερόλεπτα. Μετά την επιτυχία των ταινιών της σειράς Ρόδα, τσάντα και κοπάνα, γυρίστηκε ένα ριμέικ το 2010 με τον Κώστα Βουτσά.
Ονδούρα

Η Ονδούρα (ισπανικά: Honduras) είναι χώρα της Κεντρικής Αμερικής με έκταση 112.090 τ.χλμ. και πληθυσμό 9.745.149 κατοίκους σύμφωνα με επίσημη εκτίμηση για το 2023 (κατατάσσεται 93η στον κόσμο). Πρωτεύουσά της είναι η Τεγουσιγάλπα. Η δεύτερη πόλη της Ονδούρας σε μέγεθος αλλά και σημασία, είναι η Σαν Πέδρο Σούλα (San Pedro Sula), καθώς διατηρεί το μεγάλο πλεονέκτημα της άφιξης των περισσοτέρων τουριστών από τις υπόλοιπες χώρες της Αμερικής αλλά και την Ευρώπη, λόγω του μετρίου επιπέδου σε ποιότητα αεροδρομίου της πρωτεύουσας, Τεγουσιγάλπα (καλούμενης και «Τέγκους» στην τοπική αργκό) Τονκοτίν (Toncotín). Επίσης το αεροδρόμιο της πρωτεύουσας έχει επικίνδυνη θέση, που αυξάνει τις πιθανότητες για ατύχημα, έτσι το αεροδρόμιο Σαν Πέδρο Σούλα, «Ραμόν Βιγιέδα Μοράλες» ("Ramón Villeda Morales") είναι η βασική επιλογή.

 Το πολίτευμα είναι Προεδρική Δημοκρατία. Το Σύνταγμα εγκρίθηκε στις 11 Ιανουαρίου 1982 και τέθηκε σε ισχύ στις 20 Ιανουαρίου του ίδιου χρόνου. Αρχηγός Κράτους είναι η Πρόεδρος της Δημοκρατίας. Πρόεδρος από τις 27 Ιανουαρίου 2022 είναι η Σιομάρα Κάστρο, η οποία είναι και η πρώτη γυναίκα στο αξίωμα. Ο πρόεδρος εκλέγεται από τον λαό για τετραετή θητεία. Οι τελευταίες προεδρικές εκλογές διεξήχθησαν το 2021. Η νομοθετική εξουσία ασκείται από το Εθνικό Κογκρέσο, που απαρτίζεται από 128 μέλη. Τα μέλη του εκλέγονται για τετραετή θητεία. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική. Περισσότερο από το 90% των κατοίκων αποτελούν επιμιξία Αμερικανών Ινδιάνων και Ευρωπαίων οι οποίοι λέγονται «μεστίσος». Το 7% είναι Αμερικανοί Ινδιάνοι. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 71,9 χρόνια (70,7 χρόνια οι άνδρες και 73,2 οι γυναίκες). Το 48% του συνολικού πληθυσμού της χώρας ζει στα αστικά κέντρα, σύμφωνα με στοιχεία για το 2008. Η Ονδούρα είναι μια από τις μεγαλύτερες παραγωγούς μπανάνας στον κόσμο, παραμένει όμως ακόμα μια πολύ φτωχή χώρα. Ο τουρισμός της τα τελευταία χρόνια ανθίζει, κυρίως στη βόρεια ακτή της η οποία βρέχεται από τον Ατλαντικό ωκεανό, δεν έχει σε τίποτα να ζηλέψει τα νησιά της Καραϊβικής θάλασσας. Όλες οι παράκτιες περιοχές της Ονδούρας έχουν υψηλό επίπεδο τουρισμού και στην Ονδούρα ανήκουν τα Νησιά Μπαΐα (Las Islas de la Bahía), μια περιοχή γνωστή για τα κοράλλια της και τις παραλίες. Το νόμισμα της Ονδούρας είναι η λεμπίρα (Lempira) και υποδιαιρέσεις της τα centavos. Η χώρα διαιρείται σε 18 διαμερίσματα. Η οδήγηση γίνεται στα δεξιά. Πηγή για τις πληροφορίες πληθυσμού: https://web.archive.org/web/20091113143217/http://www.ine-hn.org/censo2001/p19.pdf Ονδούρα στο Curlie
Θεόδωρος Υρτακηνός

Ο Θεόδωρος Υρτακηνός ήταν αξιωματούχος της αυτοκρατορικής αυλής της Βυζαντινής αυτοκρατορίας στις αρχές του 14ου αιώνα. Γεννήθηκε στην Ύρτακο (σημερινή Αρτάκη) της χερσονήσου του Κυζικού κοντά στα νότια παράλια της θάλασσας του Μαρμαρά. Διακρίθηκε κατά την εποχή του Ανδρόνικου Β´ Παλαιολόγου (1282-1328), όταν και ήταν ο επιστάτης των δημοσίων διδασκάλων, και έζησε την ίδια εποχή με τον Νικηφόρο Χούμνο.

 Διασώζονται 93 από τις επιστολές του, ένα πανηγυρικός λόγος, και 3 επικήδειοι. Ο εξεζητημένος τρόπος γραφής των λόγων δυσκολεύει την κατανόηση τους, αλλά η τεχνοτροπία της γραφής φανερώνει μια καλή γνώση της αρχαίας ελληνικής ποίησης και λεπτομερή γνώση της αρχαίας ελληνικής μυθολογίας. Επίσης διασώζεται ένα σώμα κειμένων του σχετικά με την Παναγία, τον Όσιο Άνινα τον Θαυματουργό, και μια περιγραφή του κήπου της Αγίας Άννας στη Ναζαρέτ.Οι επιστολές του εκδώθηκαν κατά τον 19ο αιώνα από τους Γκαμπριέλ ντε Λα Πορτ ντου Τέιγ (Gabriel de La Porte du Theil) και τον Ζαν Φρανσουά Μπουασονάντ (Jean François Boissonade), μέσω των κειμένων που διασώζονται στο χειρόγραφο του Παρισινού Κώδικα. Ιδιαίτερα σε αυτές που απευθύνονται σε αξιωματούχους της εποχής του, εμφανίζεται να παραπονείται συχνά για την οικονομική του ένδεια και ζητά οικονομική ενίσχυση. (Αγγλικά) A. Karpozilos, "The Correspondence of Theodoros Hyrtakenos", Jahrbuch der Österrichischen Byzantinistik, 43 (1993), 221-231 Οι μονωδίες του Θεόδωρου Υρτακηνού - του Ηλία Χρυσοστομίδη, μεταπτυχιακή εργασία, Τομέας Μεσαιωνικών και Νέων Ελληνικών Σπουδών, Αριστοτέλειο Πανεπιστήμιο Θεσσαλονίκης Σύγχρονη μετάφραση επιστολής του Θεόδωρου Υρτακηνού - scribd.com
Γύγης

Ο Γύγης, γιος του Δασκύλου, σύμφωνα με τον Ηρόδοτο υπήρξε ο πρώτος Βασιλιάς της Λυδίας της δυναστείας των Μερμνάδων (687 π.χ. - 652 π.χ.)

 Ο Γύγης ήταν φίλος και μέλος της φρουράς του Κανδαύλη, βασιλιά της Λυδίας της δυναστείας των Ηρακλείδων. Ο Κανδαύλης εκτός από συζητήσεις για τις σημαντικές υποθέσεις ανάγκαζε τον Γύγη να ακούει τα εγκώμια για την γυναίκα του που τη θεωρούσε την πιο όμορφη που υπάρχει. Επειδή πίστευε πως ο Γύγης δεν τον πίστευε του είπε να βρει τρόπο να την δει γυμνή. Ο Γύγης προσπάθησε να το αποφύγει, αλλά ο βασιλιάς τον ανάγκασε. Έτσι ο Κανδαύλης έκρυψε τον Γύγη σ' ένα σημείο του δωματίου που δεν θα τον έπαιρνε είδηση η γυναίκα του και έτσι ο Γύγης την είδε. Η βασίλισσα τον είδε και κατάλαβε αμέσως πως έφταιγε ο άντρας της, όμως δεν πρόδωσε την ντροπή της και αποφάσισε σιωπηλά να πάρει εκδίκηση. Εκείνη την νύχτα δεν έκανε τίποτα, αλλά το επόμενο πρωινό κάλεσε τον Γύγη. Ο Γύγης δεν υποψιάστηκε τίποτα επειδή δεν ήταν ασυνήθιστο να τον καλεί η βασίλισσα. Όμως, όταν έφτασε η βασίλισσα του είπε πως έχει δύο επιλογές, ή να δολοφονήσει τον βασιλιά και να πάρει τη θέση του και κείνη γυναίκα του ή να πεθάνει εκείνη ακριβώς τη στιγμή. Ο Γύγης στην αρχή έμεινε άφωνος, αλλά στην συνέχεια ικέτεψε τη βασίλισσα να το ξανασκεφτεί. Όταν κατάλαβε πως η βασίλισσα ήταν ανένδοτη αποφάσισε να ζήσει. Έτσι δολοφόνησε τον Κανδαύλη μ' ένα μαχαίρι την νύχτα ενώ κοιμόταν και έγινε βασιλιάς. Στην αρχή οι Λύδοι εξοργισμένοι ήταν έτοιμοι να εξεγερθούν, αλλά ένας χρησμός του μαντείου των Δελφών επικύρωσε την εξουσία του. Σ' αυτόν τον χρησμό η Πυθία πρόσθεσε πως οι Ηρακλείδες θα έπαιρναν εκδίκηση στην πέμπτη γενιά, προφητεία που δεν έδωσαν σημασία οι Λυδοί. Όταν νομιμοποιήθηκε στην εξουσία ο Γύγης έκανε πολλά δώρα στο μαντείο. Αφού νομιμοποιήθηκε στο θρόνο ο Γύγης έκανε μια εκστρατεία εναντίον της Μιλήτου και της Σμύρνης. και κατέλαβε την Κολοφώνα. Κατά την αρχαϊκή περίοδο, όταν το Μαντείο των Δελφών ήταν στην ακμή του, αρκετοί ηγεμόνες της Μικράς Ασίας θέλησαν να νομιμοποιήσουν την εξουσία τους αναφερόμενοι σε χρησμούς που τους έδωσε η Πυθία. Έτσι, ο Ηρόδοτος αναφέρει ότι και ο Γύγης πήρε το θρόνο κατόπιν δελφικού χρησμού, που έκανε τους Λυδούς να τον αποδεχτούν. Ωστόσο η Πυθία είχε προβλέψει ότι η εκδίκηση των Ηρακλειδών, τους οποίους εκθρόνισε, θα έπεφτε στον πέμπτο απόγονό του. Για τον ευνοϊκό αυτό χρησμό ο Γύγης αντάμειψε το μαντείο με πολύτιμα αναθήματα: έξι χρυσοί κρατήρες δωρήθηκαν στο ιερό του Απόλλωνα, οι οποίοι ζύγιζαν τριάντα τάλαντα. Την εποχή του Ηροδότου οι κρατήρες αυτοί ήταν εκτεθειμένοι στον θησαυρό των Κορινθίων. Αφιέρωσε κι άλλα πολύτιμα αναθήματα, από χρυσό και άργυρο, τα οποία όμως δεν κατονομάζονται. Ηρόδοτος, Ιστορία 1 Κλειώ, Εκδόσεις Κάκτος, Αθήνα: Ιούλιος 1994, σσ. 45-53, ISBN 978-960-352-070-2. Νικολετσέα Γεωργία, Η γυναίκα στον Ηρόδοτο:Μυθοπλασία και Πραγματικότητα, εκδόσεις: Το δόντι, Πάτρα 2018, ISBN 9789609772921. Πολυμέσα σχετικά με το θέμα King Gyges στο Wikimedia Commons
Αθανάσιος Παπαδόπουλος

Ο Αθανάσιος Παπαδόπουλος (Κυδωνίες, Μικρά Ασία, 1888-Αιγάλεω, 18 Ιουλίου 1964) ήταν μικρασιάτης ελληνικής καταγωγής, ο πρώτος στα χρονικά εκλεγμένος δήμαρχος της πόλης του Αιγάλεω (τότε Κοινότητα "Νέων Κυδωνιών").

 Ο Αθ. Παπαδόπουλος καταγόταν από εύπορη δεκαμελή οικογένεια (3 αγόρια, 5 κορίτσια), αφού ο πατέρας του Γρηγόριος Παπαδόπουλος ήταν φαρμακοποιός και ο θείος του ιατρός στον Πάνορμο. Ύστερα μάλιστα από παρότρυνση του τελευταίου, ο Παπαδόπουλος μετέβη στην Κωνσταντινούπολη όπου σπούδασε στη Σχολή Γλωσσών και Εμπορίου του Οικουμενικού Πατριαρχείου. Εν συνεχεία παρέμεινε και εργάσθηκε στην Πόλη, σαν υπάλληλος εμπορικής εταιρείας. Το 1922 ξέσπασε στην Τουρκία η Μικρασιατική Καταστροφή και οι συγγενείς του εκδιώχθηκαν ως πρόσφυγες στην ηπειρωτική Ελλάδα. Ένα χρόνο μετά (1923) τους ακολούθησε και ο ίδιος, μετά την ανταλλαγή των πληθυσμών. Αρχικά απασχολήθηκε ως λογιστής στην Εταιρεία Μεταλλουργείων Λαυρίου, Στις 30 Απριλίου του 1930 η οικογένειά του μεταστεγάσθηκε στο Αιγάλεω. Τέσσερα χρόνια αργότερα, στις δημοτικές εκλογές της 11ης Φεβρουαρίου του 1934 εκλέχθηκε πανηγυρικά πρώτος Πρόεδρος της τότε Κοινότητας (από το 1943 Δήμος Αιγάλεω) και αγωνίσθηκε σκληρά για να εγκαταστήσει σε αυτήν τις αρχικές στοιχειώδεις δομές. Προΐστατο 15μελούς κοινοτικού συμβουλίου, αναλαμβάνοντας πολλές πρωτοβουλίες που προσέδωσαν στην παραγκούπολη που παρέλαβε τα πρώτα χαρακτηριστικά συγκροτημένης κοινωνίας. Η σύνθεση του πρώτου κοινοτικού συμβουλίου ήταν η εξής: Αθανάσιος Παπαδόπουλος (πρόεδρος), Νίκος Προπατορίδης, Σ. Τζαβαρής, Ιωάννης Σταματάκης, Θ. Γεωργιάδης, Σ. Κατερινάκης, Σωσίπατρος Μώρος, Π. Παντελιάδης, Χ. Μαραμενίδης, Ιωάννης Σουρμελής, Σάββας Τσινόπουλος, Ιωάννης Μουτάφης, Α. Πασχάλης. Η δικτατορία του Ι. Μεταξά, λόγω του σημαντικού έργου που είχε επιτελέσει ο Αθ. Παπαδόπουλος, δεν τον αντικατέστησε άμεσα, αλλά μόλις στα τέλη του 1939, οπότε στο δημοτικό θώκο τον διαδέχθηκε ο γυναικολόγος ιατρός Γεώργιος Κουρούσης. Ο Αθ. Παπαδόπουλος παντρεύτηκε στα 1927 την (πρώτη) σύζυγό του Ανδρομάχη Χριστοδούλου με την οποία απέκτησε στα 1928 μια κόρη, την Ευαγγελία (Βιβή). Το 1932 η γυναίκα του απεβίωσε και πέντε χρόνια μετά (1937) ήρθε σε δεύτερο γάμο με την Αγάθη Σπαντούρου, με την οποία απέκτησε μια ακόμη κόρη, τη Δέσποινα (Νέλη), το 1939. Ο Αθανάσιος Παπαδόπουλος απεβίωσε στις 18 Ιουλίου του 1964, σε ηλικία 76 ετών. Θανάσης Παπαδόπουλος (αποσαφήνιση) Ευγενία Μπουρνόβα, "Από τις Νέες Κυδωνίες στο Δήμο Αιγάλεω", σελ. 115 ("Πλέθρον" & Δήμος Αιγάλεω, 2002) Μαρία Ι. Βαμβακοπούλου, "Αιγάλεω, οι Δρόμοι της Προσφυγιάς", σελ. 75 & 128
Σαν Μπερνάρντο αλλε Τέρμε

O Άγιος Βερνάρδος των Θερμών, είναι μία Ρωμαιο-Καθολική, μοναστηριακή εκκλησία στη Ρώμη, σε ρυθμό Μπαρόκ. Βρίσκεται στη βια Τορίνο Νο 94, στο διαμέρισμα (rione) Κάστρο Πρετόριο.

 Η εκκλησία κτίστηκε στα ερείπια ενός κυκλικού πύργου, που ήταν η δυτική γωνία των Θερμών του Διοκλητιανού. O συμμετρικός, νότιος πύργος είναι σήμερα μέρος ξενοδοχείου, 225 μ. νοτιο-ανατολικά του ναού. Οι δύο πύργοι ήταν εκατέρωθεν μίας ημικυκλικής exedra (χώρου συζητήσεων)· η απόσταση των δύο πύργων δείχνει το τεράστιο μέγεθος της αρχικής κατασκευής των Θερμών. Το 1598, με την προστασία της Κατερίνα Σφόρτσα ντι Σανταφιόρα, κτίστηκε ο παρών ναός για μία ομάδα Κιστερκιανών, τους Φεγιάν (Feuillants), υπό την ηγεσία του Τζοβάνι Μπαρρέιρο, ηγουμένου από την Τουλούζη. Όταν κατά τη Γαλλική επανάσταση διαλύθηκαν οι Φεγιάν, η εκκλησία και το παρακείμενο μοναστήρι παραχωρήθηκαν στη Συνάθροιση του Αγ. Βερνάρδου του Κλαιρβώ, από τον οποίο ο ναός πήρε το όνομά του. Στην εκκλησία είναι υπεύθυνος ένας καρδινάλιος-ιερέας. . Το κτήριο του Σαν Μπερνάρντο είναι όμοιο με αυτή του Πανθέου, καθώς είναι κυλινδρικό με τρούλο, που φέρει οπή (oculus). Τα οκταγωνικά φατνώματα του τρούλου θυμίζουν αυτά της βασιλικής του Μαξεντίου. Το εσωτερικό κοσμείται από 8 γύψινα αγάλματα αγίων, καθένα σε κόγχη, έργα του Καμίλλο Μαριάνι περί το 1600. Αυτά είναι ένα καλό παράδειγμα γλυπτικής του Μανιερισμού. Το παρεκκλήσιο του Αγ. Φραγκίσκου είναι μία προσθήκη στην αρχαία ροτόντα και περιέχει ένα γλυπτό του Αγ. Φραγκίσκου της Ασίζης από τον Τζάκομο Αντόνιο Φαντσέλλι. Οι μεγάλοι καμβάδες των πλαϊνών βωμών είναι του Τζοβάννι Οντάτσι. Ο Γερμανός ζωγράφος Γιόχαν Φρήντριχ Όφερμπεκ, ιδρυτής του κινήματος των Ναζαρινών στην τέχνη, είναι θαμμένος εδώ. Επίσης ο ηγούμενος Μπαρρέιρο στον κύριο βωμό και οι καρδινάλιοι Φραντσέσκο Γκαμπριέλλι και Τζιοβάννι Μπόνα του Μονρεάλε. Le chiese barocche di Roma, Federico Gizzi, Newton Compton, Rome, 1994 Κατάλογος εκκλησιών στη Ρώμη
Κατερίνα Μπατζελή

Η Κατερίνα Μπατζελή (γεννήθηκε στο Ηράκλειο Αττικής στις 25 Μαΐου 1958) είναι Ελληνίδα οικονομολόγος, πολιτικός, πρώην βουλευτής Ν. Φθιώτιδας με το ΠΑΣΟΚ και πρώην Υπουργός Αγροτικής Ανάπτυξης και Τροφίμων.

 Η Κατερίνη Μπατζελή γεννήθηκε και μεγάλωσε στην Αθήνα. Σπούδασε οικονομικά στη Νομική Σχολή Αθηνών και συνέχισε μεταπτυχιακά τις σπουδές της στις Βρυξέλλες. Έχει εργαστεί τόσο στον ιδιωτικό όσο και στο συνεταιριστικό τομέα για θέματα γεωργίας, ανάπτυξης της υπαίθρου και τροφίμων. Ακόμα, έχει διατελέσει σύμβουλος της Επιτρόπου της Ευρωπαϊκής Οικονομικής Κοινότητας Βάσως Παπανδρέου για θέματα αγροτικής πολιτικής, καταναλωτικής προστασίας και πολιτισμού. Το 1994 και για δύο χρόνια διετέλεσε Γενική Γραμματέας Υπουργείου Γεωργίας, αρμόδια για θέματα Ευρωπαϊκών και Διεθνών Σχέσεων. Το 2004 εξελέγη Ευρωβουλευτής με το ΠΑΣΟΚ, συμμετέχοντας στην Κοινοβουλευτική Ομάδα του Ευρωπαϊκού Σοσιαλιστικού Κόμματος. Διετέλεσε κοινοβουλευτική εκπρόσωπος της Ομάδας για θέματα Γεωργίας και Αγροτικής Ανάπτυξης, από το 2004 έως το 2007. Ακόμα, το 2007, ανέλαβε πρόεδρος της Επιτροπής Πολιτισμού και Παιδείας του Ευρωπαϊκού Κοινοβουλίου, θέση την οποία διατήρησε έως το τέλος της κοινοβουλευτικής περιόδου. Συμμετείχε ως μέλος στις επιτροπές Γεωργίας και Ανάπτυξης της Υπαίθρου, Οικονομικών και Νομισματικών Θεμάτων, Δικαιωμάτων των Γυναικών και Ισότητας των Φύλων και Πολιτισμού, Παιδείας και Νεολαίας του Ευρωπαϊκού Κοινοβουλίου. Το 2009 εξελέγη βουλευτής με το ΠΑΣΟΚ στο Νομό Φθιώτιδας. Στις 6 Οκτωβρίου 2009, διορίστηκε από τον πρωθυπουργό Γιώργο Παπανδρέου Υπουργός Αγροτικής Ανάπτυξης και Τροφίμων, θέση την οποία διατήρησε έως τις 7 Σεπτεμβρίου 2010, οπότε και έγινε ο πρώτος ανασχηματισμός. Το 2014, συμμετείχε στην ίδρυση της Ελιάς - Δημοκρατικής Παράταξης, στην οποία μετείχε το ΠΑΣΟΚ. Μάλιστα, η Κατερίνα Μπατζελή τοποθετήθηκε στο ευρωψηφοδέλτιο της ΕΛΙΑΣ, τερματίζοντας 5η, συγκεντρώνοντας 67.391 σταυρούς προτίμησης, χωρίς ωστόσο να καταφέρει να εκλεγεί ευρωβουλευτής. Ελευθεροτυπία, βιογραφικό της Κατερίνας Μπατζελή Βουλή των Ελλήνων, Τα μέλη Κατερίνα Μπατζελή
Ισπανική μυθολογία

Η Ισπανική μυθολογία αποτελεί τη μελέτη των λαϊκών παραμυθιών και των θρύλων της Ισπανίας. Περιλαμβάνει την καταλανική και τη βασκική μυθολογία, καθώς και μύθους της Αραγωνίας, της Γαλικίας, της Αστούριας και της Κανταβρίας. Επίσης, περιλαμβάνει τους μύθους και τη θρησκεία των Κελτών, των Ιβήρων, των Κελτιβήρων, των Καρχηδονίων, των Βησιγότθων, των Ισπανών, καθώς και κάποια στοιχεία της ελληνικής μυθολογίας.

 Ανδαλουσία. Μέχρι εδώ έφτασε ο Ηρακλής για να κλέψει τα βόδια του Γηρυόνη σε έναν από τους άθλους του. Αντίλλια Αργανθόνιος, βασιλιάς της Ταρτησσού Καμπάνα της Ουέσκας Κάρμεν, η μοιραία γυναίκα της Σεβίλης Μπρέογκαν, ήρωας των Κελτών Θρύλοι με ήρωα το Χριστόφορο Κολόμβο Θρύλοι με ήρωα το Ερνάν Κορτές Θρύλοι με ήρωα το Φερδινάνδο Μαγγελάνο Δον Χουάν Ντουέντε Φίγαρο, ο διάσημος κουρέας της Σεβίλης Ηράκλειες στήλες Εσπερίδες Νήσοι των Μακάρων Οι εραστές του Τερουέλ Μιλέσιοι, έθνος των Κελτών
Ονούφριος Κουλλά

Ο Ονούφριος Κουλλά (Αμμόχωστος, 19 Δεκεμβρίου 1974) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.Από τον Φεβρουάριο του 2023 εκτελεί χρέη Εκπροσώπου Τύπου του κόμματος.

 Ο Ονούφριος Κουλλά γεννήθηκε στις 19 Δεκεμβρίου 1974.Μετά την τουρκική εισβολή του Ιουλίου του 1974, η οικογένεια του είχε παραμείνει εγκλωβισμένη στην Αγία Τρίαδα Αμμοχώστου, στην οποία διέμενε. Ο ίδιος γεννήθηκε στο νοσοκομείο της Αμμοχώστου μετά την κατάληψη της από τον τουρκικό στρατό. Μετέβησαν στις ελεύθερες περιοχές της Κυπριακής Δημοκρατίας στα τέλη του 1976.Ομιλεί πέρα από την ελληνική και την αγγλική γλώσσα. Απέκτησε πτυχίο οικονομικών από το Πανεπιστήμιο Κύπρου. Στη συνέχεια ακολούθησε μεταπτυχιακές σπουδές στα οικονομικά στη Σχολή Οικονομικών του Λονδίνου. Στη συνέχεια απέκτησε MBA στα διεθνή τραπεζικά και χρηματοοικονομικά από πανεπιστήμιο στην Ουάσινγκτον (εξ αποστάσεως μάθηση).Από το 2001 έως την εκλογή του στη θέση του βουλευτή, εργαζόταν ως οικονομολόγος στο Υπουργείο Οικονομικών. Την περίοδο Ιουνίου 2013 έως και τον Μάρτιο του 2015 εκτελούσε τα καθήκοντα του Εφόρου Ελέγχων Κρατικών Ενισχύσεων της Κυπριακής Δημοκρατίας.Είναι νυμφευμένος με την Ελένη Νικολάου και έχει ένα υιό και μια κόρη. Κατά την περίοδο των φοιτητικών του χρόνων διετέλεσε στέλεχος της ΦΠΚ Πρωτοπορία Πανεπιστημίου Κύπρου. Ακολούθως διετέλεσε επαρχιακός γραμματέας της ΝΕΔΗΣΥ Αμμοχώστου την περίοδο 2005-2009. Την περίοδο 2009-2010 ήταν επαρχιακός γραμματέας της Οργάνωσης Νέων Επιστημόνων (ΟΝΕ) του ΔΗΣΥ Αμμοχώστου. Την περίοδο 2012-2013 ήταν μέλος του Πολιτικού Γραφείου του ΔΗΣΥ.Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με τον ΔΗΣΥ για την ΙΑ΄ Κοινοβουλευτική Περίοδο.Ως βουλευτής, είναι μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Οικονομικών και Προϋπολογισμού και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο. «ΚΟΥΛΛΑ Ονούφριος». www.parliament.cy. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 28 Απριλίου 2021. «ΚΟΥΛΛΑ Ονούφριος». www.parliament.cy. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 4 Ιουλίου 2019. Ανακτήθηκε στις 4 Ιουλίου 2019. «Κουλλά Ονούφριος – Δημοκρατικός Συναγερμός». Αρχειοθετήθηκε από το πρωτότυπο στις 14 Φεβρουαρίου 2021. Ανακτήθηκε στις 14 Φεβρουαρίου 2021.
Πρανάμπ Μουχέρτζι

Ο Πρανάμπ Μουχέρτζι (βεγγαλικά: প্রণব মুখোপাধ্যায় Προνάμπ Μουχοπαντιάι, χίντι: प्रणब मुखर्जी Πρανάμπ Μουχάρτζι, 11 Δεκεμβρίου 1935 - 31 Αυγούστου 2020) ήταν Ινδός πολιτικός και ο 13ος πρόεδρος της Ινδίας. Έγινε πρόεδρος στις 25 Ιουλίου 2012. Πριν, είχε διατελέσει Υπουργός Εξωτερικών, Άμυνας, Εμπορίου και Οικονομικών σε διαφορετικές χρονικές στιγμές.

 Γεννήθηκε στο χωριό Μιράτι στην Περιφέρεια Δυτικής Βεγγάλης. Η οικογένειά του καταγόταν από τη Βεγγάλη. Ο πατέρας του είχε υπηρετήσει ως βουλευτής στη Δυτική Βεγγάλη.Σπούδασε στο Πανεπιστήμιο της Καλκούτας. Στη συνέχεια απέκτησε μεταπτυχιακό τίτλο στις Πολιτικές Επιστήμες και στην Ιστορία και πτυχίο LL.B. από το Πανεπιστήμιο της Καλκούτας. Το ταλέντο του αναγνωρίστηκε από την πρωθυπουργό Ίντιρα Γκάντι, η οποία τον στρατολόγησε στο κόμμα της, το Ινδικό Εθνικό Κογκρέσο. Έγινε μέλος της Ράτζια Σάμπα (της Άνω Βουλής της Ινδίας) τον Ιούλιο του 1969. Ο Μουχέρτζι επανεξελέγη βουλευτής το 1975, 1981, 1993 και το 1999. Υπηρέτησε ως υπουργός Οικονομικών από το 1982 ως το 1984.Το 1986 ίδρυσε ένα άλλο κόμμα, το Κογκρέσο Ράστριγια Σαματζβαντί (RSC), στην Δυτική Βεγγάλη. Από το 1995 ως το 1996 ήταν υπουργός Εξωτερικών. Το 2004 ανέλαβε υπουργός Άμυνας ως το 2006 και μετά, από το 2006 ως το 2009 διετέλεσε ξανά υπουργός Εξωτερικών. Από το 2009 ως το 2012 ήταν ξανά υπουργός Οικονομικών. Με την εκλογή του στην προεδρία της χώρας τερμάτισε την πολιτική του σταδιοδρομία και σταμάτησε να είναι μέλος του Ινδικού Εθνικού Κογκρέσου.Από τον Ιούλιο του 2012 ως τον Ιούλιο του 2017 υπηρέτησε ως Πρόεδρος της Ινδίας. Το 2017 τον διαδέχθηκε στην προεδρία της χώρας ο Ραμ Ναθ Κοβίντ. Πέθανε στις 31 Αυγούστου 2020 σε ηλικία 84 ετών στο Νέο Δελχί από θρόμβωση και επιπλοκές της COVID-19 .
Σάρλοτ (Βόρεια Καρολίνα)

Το Σάρλοτ (αγγλικά: Charlotte, North Carolina), είναι πόλη των ΗΠΑ, και μεγαλύτερη πόλη της αμερικανικής πολιτείας της Βόρειας Καρολίνας, καθώς και έδρα της κομητείας Μέκλενμπεργκ. Ο πληθυσμός της πόλης του Σάρλοτ (σύμφωνα με εκτιμήσεις για το 2022) ανέρχεται σε 925,290 κατοίκους, καθιστώντας την 14η πολυπληθέστερη πόλη των Ηνωμένων Πολιτειών. Η μητροπολιτική περιοχή του Σάρλοτ (σύμφωνα επίσης με εκτιμήσεις για 2021) έχει πληθυσμό 2,724,750 κατοίκους.

 Η πόλη του Σάρλοτ, είναι ένα σημαντικό οικονομικό κέντρο των ΗΠΑ και είναι τώρα το δεύτερο μεγαλύτερο τραπεζικό κέντρο στις Ηνωμένες Πολιτείες μετά τη Νέα Υόρκη. Το δεύτερο μεγαλύτερο χρηματοπιστωτικό ίδρυμα της χώρας από πλευράς περιουσιακών στοιχείων, η Τράπεζα της Αμερικής, αποκαλεί την πόλη σπίτι της. Η πόλη ήταν επίσης έδρα της πρώην συνεταιριστικής εταιρίας Wachovia μέχρι την αγορά του από την Wells Fargo το 2008 και το Σάρλοτ έγινε η έδρα για τις επιχειρήσεις στην Ανατολική Ακτή της Wells Fargo. Το Σάρλοτ είναι επίσης, έδρα των Καρολίνα Πάνθερς του National Football League και των Σάρλοτ Μπόμπκατς του NBA. Το Σάρλοτ και η κομητεία της οποίας είναι έδρα ονομάστηκαν προς τιμήν της Σάρλοτ Μέκλεμπουρκ-Στρέλιτζ, η οποία είχε γίνει βασίλισσα της Βρετανίας με το γάμο της με το Γεώργιο το Γ' το έτος πριν την ίδρυση της πόλης. Το Σάρλοτ έχει υγρό υποτροπικό κλίμα. Βρίσκεται αρκετά χιλιόμετρα ανατολικά του ποταμού Catawba και νοτιοανατολικά της λίμνης Νόρμαν, τη μεγαλύτερη τεχνητή λίμνη στη Βόρεια Καρολίνα. Πολυμέσα σχετικά με το θέμα Charlotte, North Carolina στο Wikimedia Commons
Ελευθέριος Βενιζέλος 1910 - 1927

Η ταινία Ελευθέριος Βενιζέλος 1910 - 1927 είναι βιογραφία μίας από τις σημαντικότερες προσωπικότητες της ελληνικής πολιτικής σκηνής του 20ού αιώνα, του Ελευθερίου Βενιζέλου, για την περίοδο μεταξύ 1910 - 1927.

 Ξεκινώντας από τον Αύγουστο του 1909, η ταινία εστιάζει στο ήθος και τις ιδέες του Βενιζέλου για μια Μεγάλη Ελλάδα. Περιγράφει την περίοδο της παράδοσης της Θεσσαλονίκης και των Ιωαννίνων στον ελληνικό στρατό και αργότερα τον Εθνικό Διχασμό ως προς τον επικείμενο πόλεμο στην Ευρώπη. Οι αξιωματικοί της μυστικής οργάνωσης Στατιωτικός Σύνδεσμος καλούν από την Κρήτη στην Αθήνα τον Βενιζέλο, μετά το κίνημα στο Γουδί, ζητώντας του να σχηματίσει κυβέρνηση. Ο Βενιζέλος συναντά πρώτα τον τότε βασιλιά Γεώργιο και αποδέχεται την πρόσκληση με απώτερο σκοπό την εδαφική επέκταση της χώρας, κάτι το οποίο πράγματι επιτυγχάνεται κατά τους Βαλκανικούς Πολέμους. Στο μεταξύ, ωστόσο, αρχίζει έντονη διαμάχη ανάμεσα στον Βενιζέλο και τον διάδοχο του θρόνου, Κωνσταντίνο, ο οποίος ηγείται του στρατεύματος της Ελλάδας. Με το ξέσπασμα του Α' Παγκοσμίου Πολέμου, ο Βενιζέλος είναι της γνώμης ότι η χώρα θα πρέπει να συμμαχήσει με την Αντάντ, ενώ ο (βασιλιάς πλέον) Κωνσταντίνος τάσσεται υπέρ της τήρησης ουδέτερης στάσης, επειδή κάτι τέτοιο θα εξυπηρετούσε τα γερμανικά συμφέροντα. Ο Βενιζέλος αποσύρεται από την πολιτική (προσωρινά) μετά την ήττα του στις εκλογές του 1920 για να ακολουθήσει η Μικρασιατική Καταστροφή και επιστρέφει στη γενέτειρά του, την Κρήτη. Μηνάς Χρηστίδης - Ελευθέριος Βενιζέλος Δημήτρης Μυράτ - Γεώργιος Α΄ Γιάννης Βόγλης - Κωνσταντίνος Α΄ Μάνος Κατράκης - Πέτρος Όλγα Καρλάτου - βασίλισσα Σοφία Βασίλης Διαμαντόπουλος - Απόστολος Σταύρος Ξενίδης - Εμμανουήλ Ρέπουλης Βάσος Ανδρονίδης - Γεώργιος Στρέιτ Γιώργος Μοσχίδης - Εβραίος Ανδρέας Φιλιππίδης - Παύλος Κουντουριώτης Νικήτας Τσακίρογλου - Αλέξανδρος Χατζηκυριάκος Θόδωρος Έξαρχος - Νικόλαος Ζορμπάς Θόδωρος Εμμανουηλίδης - Εμμανουήλ Μπενάκης Χρήστος Τσάγκας - Γρηγοριάδης Άννα Καλουτά - ηθοποιός Κωνσταντίνος Τζούμας - ηθοποιός Ειρήνη Ιγγλέση - Πηνελόπη Δέλτα Δημήτρης Αρώνης - αξιωματικός Μενέλαος Ντάφλος - αξιωματικός Άκης Δρακουλινάκος - αξιωματικός Σπύρος Φιλιππόπουλος - αξιωματικός Πάνος Κατσάνης - ηθοποιός Χάρης Νάζος - ηθοποιός Δημήτρης Παπάζογλου - ηθοποιός Γρηγόρης Βαλτινός - αξιωματικός Η ταινία κυκλοφόρησε στις αίθουσες τη σεζόν 1979-1980 κόβοντας 98.051 εισιτήρια και κατατάχθηκε στην 9η θέση ανάμεσα σε 26 ταινίες της ίδιας σεζόν. Ο σκηνοθέτης έχει εξηγήσει ότι την ιδέα για την ταινία την πήρε από τον Δημήτρη Χορν, όταν εκείνος παρακολούθησε Το προξενιό της Άννας και εντυπωσιάστηκε με την ταινία. Ελευθέριος Βενιζέλος 1910 - 1927 στην Ταινιοθήκη της Ελλάδος Ελευθέριος Βενιζέλος 1910 - 1927 στην IMDb
Χαρτογραφία

Χαρτογραφία ονομάζεται ο επιστημονικός κλάδος της γεωγραφίας που περιλαμβάνει ένα σύνολο προσδιορισμένων μελετών, τεχνικών, ακόμη και εργασιών που αφορούν απεικονίσεις επάνω σε επίπεδη ή σφαιρική επιφάνεια, σε σμίκρυνση, ενός τμήματος ή όλης της γήινης επιφάνειας για τη σύνταξη και έκδοση χαρτών. Η εφαρμογή όλων αυτών των διεργασιών αποτελούν την έννοια της χαρτογράφησης, που γίνεται με διάφορες μεθόδους οι οποίες και ονομάζονται χαρτογραφικές προβολές. Η Χαρτογραφία σχετίζεται στενά με την επιστήμη της Γεωγραφίας, αφού οι χάρτες είναι ένα από τα κυριότερα μέσα παρουσίασης και μελέτης των γεωγραφικών δεδομένων.

 Η κατασκευή χαρτών είναι μία από τις αρχαιότερες δραστηριότητες του ανθρώπου. Σύμφωνα με τους αρχαιολόγους τα παλιότερα σχέδια που έχουν βρεθεί και που θα μπορούσαν να χαρακτηριστούν χάρτες χρονολογούνται ακόμα και 30.000 χρόνια πριν. Έχουν δε βρεθεί χαραγμένα σε σπηλιές, σε κομμάτια οστράκου ή σε κομμάτια οστών. Ένα σημαντικότατο εύρημα της προϊστορικής περιόδου είναι ο χάρτης που βρέθηκε στον οικισμό του Τσατάλ Χογιούκ της Τουρκίας και χρονολογείται γύρω στο 7500 π.Χ.. Ο χάρτης έχει τη μορφή τοιχογραφίας, έχει μήκος περίπου 3 μέτρα και απεικονίζει τον οικισμό σε κάτοψη καθώς και ένα γειτονικό ηφαίστειο. Κάτι ιδιαίτερα αξιοσημείωτο σχετικά με τον χάρτη αυτόν είναι η συμφωνία των όσων απεικονίζονται στον χάρτη με τα ευρήματα των αρχαιολογικών ανασκαφών. Μια σημαντική εξέλιξη στην χαρτογραφία υπήρξε η εμφάνιση της γεωμετρίας. Άλλωστε η λέξη «γεωμετρία» είχε αρχικά την έννοια της «μέτρησης της γης». Τα πρώτα δείγματα χαρτών που φαίνεται να κατασκευάστηκαν με τη χρήση κάποιων αρχών γεωμετρίας προέρχονται από την Βαβυλώνα. Τα σημαντικότερα ευρήματα εκείνης της περιόδου είναι ένα διάγραμμα που παρουσιάζει τα τέσσερα σημεία του ορίζοντα (2300 π.Χ.) και ένας χαραγμένος χάρτης της ιερής πόλης Νιππούρ (14ος -12ος αιώνας π.Χ.). Αξιόλογα ευρήματα προέρχονται ακόμα από την περιοχή της Αιγύπτου. Οι «τοπογράφοι» της εποχής έπρεπε κάθε φορά μετά τις πλημμύρες του Νείλου να επαναπροσδιορίζουν τα όρια των ιδιοκτησιών στο έδαφος. Η ανάγκη για ακρίβεια ώθησε τους αρχαίους Αιγυπτίους στην επινόηση τεχνικών που έδιναν αρκετά αξιόλογη ακρίβεια. Ωστόσο δεν έχουν βρεθεί δείγματα χαρτών, παρά μόνο σχέδια μεμονωμένων αγροτεμαχίων, με μία σημαντικότατη εξαίρεση: τον Πάπυρο του Τορίνο. Στον πάπυρο αυτό, που χρονολογείται στο 1300 π.Χ., απεικονίζονται οι θέσεις εξόρυξης χρυσού και Αργύρου στις περιοχές μεταξύ του Νείλου και της Ερυθράς Θάλασσας. Σημειώνονται ακόμα οι θέσεις διαμονής των εργατών, δρόμοι κ.ά. Ο χάρτης αυτός μπορεί κατά πολλούς να θεωρηθεί ο πρώτος γεωλογικός χάρτης της ιστορίας. Θεματική χαρτογραφία Αναλυτική (ή Μαθηματική Χαρτογραφία) Ψηφιακή Χαρτογραφία Γεράρδος Μερκάτωρ Χάρτης Διεθνής Χαρτογραφική Ένωση Γεωγραφική Υπηρεσία Στρατού Εθνική Χαρτοθήκη, επίσημος ιστότοπος της Εθνικής Χαρτοθήκης Χαρτογραφική Επιστημονική Εταιρεία Ελλάδος Μαρία Παπαδοπούλου: Βάσεις της Χαρτογραφίας, Θεσσαλονίκη 2005 (Πανεπιστημιακές σημειώσεις)
493 Γκριζέλντις

Η Γκριζέλντις (Griseldis) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Γκριζέλντις εκτιμάται σε 46,4 χιλιόμετρα (από δεδομένα του IRAS), ενώ η μάζα της σε 105 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,062 (από δεδομένα του IRAS). Είναι άγνωστο αν και με ποια περίοδο περιστρέφεται η Γκριζέλντις γύρω από τον εαυτό της. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Αγαπισμός

Ο Αγαπισμός είναι ηθικιστική ιδεολογία ή ένα φιλοσοφικό σύστημα, που βασίζεται αποκλειστικώς και μόνο στην αγάπη. Οι ιστορικές ρίζες τού Αγαπισμού ανάγονται στον Ωριγένη, στους Αγαπημονίτες, στο κίνημα του Ρομαντισμού και στη Διεθνή τής Αγάπης (International of Love).

 Τσιτσίγκος Σ. Κ., «Αγαπισμός», Μεγάλη Ορθόδοξη Χριστιανική Εγκυκλοπαίδεια, τ. Α’, σ. 89 Φωτόπουλος Ι., Θεανθρώπινη Καθολικότητα ή Πανθρησκειακή Παγκοσμιότητα, Αθήνα 2003 Αρχιεπισκόπου Ιερωνύμου, Αγαπισμός: το καινούργιο σύστημα ζωής, Αθήναι 21980 Hieronymos Archbishop, Agapismos, to kainourgio systēma zōēs, Ekdoseis Thēnos (Athēna) 1980· Κωτσιόπουλος Κ., «Ορθοδοξία και Φονταμενταλισμός» (Εισήγηση στο Συνέδριο της Σύρου 2002), Θεσσαλονίκη 2003 Ramsey P., Basic Christian Ethics, The University of Chicago Press, Chicago and London 1950. Robinson J., Honest to God, μτφρ. Δ. Αναστασιάδη, εκδ. Δ. ΑΝΑΣ, Θεσσαλονίκη 1969· Τσιτσίγκου Σ., Το Χρυσοστομικό Ήθος, Θεσσαλονίκη 2001· του αυτού, «Φόβος και τρόμος κατά τούς Τρεις Ιεράρχες» [Ανάτυπο από το περιοδικό ΟΡΘΟΔΟΞΙΑ & ΠΑΙΔΕΙΑ 2 (2004) 115-169] Ward K., Religion and Creation, Oxford: Clarendon Press, 1996.